হেলথকেয়ার ফার্মাসিউটিক্যালস লিমিটেড

হেলথকেয়ার ফার্মাসিউটিক্যালস লিমিটেড বাংলাদেশের অন্যতম শীর্ষস্থানীয় একটি ঔষধ প্রস্তুতকারী ও বিপণন প্রতিষ্ঠান।Performance appraisal of Healthcare Pharmaceuticals Ltd - Ridoy, Tanzibul Islam - Brac University ১৯৯৬ সালে প্রতিষ্ঠিত এই কোম্পানিটি জেনেরিক ঔষধ, প্যাটেন্টকৃত ঔষধ এবং সক্রিয় ঔষধের কাঁচামাল বা এপিআই (Active Pharmaceutical Ingredients) উৎপাদন ও বিপণন করে থাকে। ২০২০ সালের তথ্য অনুযায়ী, কোম্পানিটিতে প্রায় ৩,৭০০ কর্মী কর্মরত রয়েছেন।

 ইতিহাস 
হেলথকেয়ার ফার্মাসিউটিক্যালস ১৯৯৬ সালে তাদের যাত্রা শুরু করে। পরবর্তী সময়ে কোম্পানিটি তাদের কার্যক্রম সম্প্রসারিত করে।

২০২০: আগস্ট মাসে কোম্পানিটি টাইপ-২ ডায়াবেটিসের ইনজেকশনযোগ্য ঔষধ 'ট্রলিসিটি' (Trulicity) বাজারজাতকরণ শুরু করে। একই বছর, প্রতিষ্ঠানটি ২২০ কোটি টাকা বিনিয়োগের মাধ্যমে সক্রিয় ফার্মাসিউটিক্যাল উপাদান (এপিআই) উৎপাদনের উদ্যোগ গ্রহণ করে।

২০২১: হেলথকেয়ার ফার্মাসিউটিক্যালস মার্কিন ঔষধ কোম্পানি এলি লিলি অ্যান্ড কোম্পানির ক্যানসার বিরোধী ঔষধ 'সিরামজা' (Cyramza) বাংলাদেশে বিপণন শুরু করে।

২০২২: এপিআই ও ফর্মুলাযুক্ত পণ্য উৎপাদনের লক্ষ্যে কোম্পানিটি ৪০ কোটি ডলার বিনিয়োগের মাধ্যমে কার্যক্রম শুরু করে।

২০২৪: অক্টোবর মাসে মুন্সিগঞ্জের এপিআই পার্কে হেলথকেয়ার ফার্মাসিউটিক্যালস, একমি ও ইবনে সিনা সক্রিয় ঔষধ কাঁচামাল উৎপাদনের সক্ষমতা অর্জন করে। এ সময় হেলথকেয়ার ক্ষুদ্র পরিসরে তাদের উৎপাদন শুরু করে। একই বছর, কোম্পানির উৎপাদিত গ্যাস্ট্রিকের ঔষধ 'সারজেল'-এর বার্ষিক বিক্রি প্রায় এক হাজার কোটি টাকায় উন্নীত হয়।

২০২৫: কোম্পানিটির অনকোলজি ইউনিট ইউরোপীয় ইউনিয়নের জিএমপি (EU GMP) সনদ অর্জন করে।

 তথ্যসূত্র 

 বহিঃসংযোগ 
আনুষ্ঠানিক ওয়েবসাইট

বিষয়শ্রেণী:বাংলাদেশী মার্কা
বিষয়শ্রেণী:বাংলাদেশের ঔষধ প্রস্তুতকারক কোম্পানি
বিষয়শ্রেণী:ঢাকা ভিত্তিক প্রস্তুতকারক কোম্পানি
বিষয়শ্রেণী:১৯৯৬-এ প্রতিষ্ঠিত ঔষধ প্রস্তুতকারক কোম্পানি